wickkiey/tamil-wikipedia-chunked huggingface dataset:
# பாலியல் தொழில் (ஹொங்கொங்)

## பாலியல் தொழிலாளர்கள்

ஹொங்கொங்கில் பாலியல் தொழில் புரிவோர் அதிகமானோர் சீனப் பெண்களாவர். இவர்கள் ஹொங்கொங்கிற்கு சுற்றுலா வீசாப் பெற்று வந்து வீசா முடியும் காலவரையரையில் இருந்து தொழில் புரிவோர்களாகும். அதனைத்தவிர ஹொங்கொங் பெண்கள், யப்பானியப் பெண்கள், மலேய் பெண்கள், பிலிப்பியன் பெண்கள், ரசுயாப் பெண்கள், ஐரோப்பியப் பெண்கள் என பல்வேறு நாட்டவர்களும் இருப்பதாக அறியமுடிகிறது. சிலர் கௌரவமான உயர் பணியில் இருப்போரும் பகுதி நேரத் தொழிலாக பாலியல் தொழிலில் ஈடுப்படுவோர் உள்ளனர். இவரக்ளை வீதிகளில் காண்பது அரிது.
# பாலியல் தொழில் (ஹொங்கொங்)

## இளஞ்சிவப்பு குழல் மின்விளக்கு

கில் உள்ள ஒரு வீதியில் பாலியல் தொழிலாளர்களின் விலைப்பட்டியல். மேலே இளஞ்சிவப்பு மின்விளக்கு (ரியூப்லைட்)]]
இப்பாலியல் தொழில் புரிவோருக்கான ஒரு தனிப்பட்ட வீதியென்று ஒன்று இல்லை. ஹொங்கொங்கில் ஏனைய வணிகக் கடைகளின் மத்தியிலேயே பாலியல் தொழில் புரிவதற்கான இடங்களும் காணப்படுகின்றன. அவற்றை வீதியில் செல்வோர் இணங்கண்டு கொள்ளும் வகையில் இளஞ்சிவப்பு குழல்மின் விளக்குகள் பொருத்தப்பட்டிருக்கும். அந்த இளஞ்சிவப்பு குழல்மின் விளக்குகளே அங்கே பாலியல் தொழிலாளர்கள் இருக்கின்றனர் என்பதற்கான அடையாளமாகும். அத்துடன் தெருவில் விலை விளம்பரப் பலகையும் காணப்படும். சிலவிடங்களில் **முன்பார்வை இலவசம்** (Preview Free) என்றும் விளம்பரங்கள் போடப்பட்டுள்ளன. அத்துடன் கட்டணக் கழிவுகள் இருப்பதாகவும் விளம்பரங்கள் இடப்பட்டுள்ளன.
# பாலியல் தொழில் (ஹொங்கொங்)

## ஹொங்கொங் பாலியல் தொழில் பற்றிய திரைப்படங்கள்

ஹொங்கொங்கின் பாலியல் தொழில் பற்றிய (பாலியல் திரைப்படங்கல்ல) திரைப்படங்களும் நிறைய உள்ளன. அவற்றில் ஆங்கிலத்தில் எடுக்கப்பட்ட திரைப்படங்கள் சிலவற்றின் பெயர்கள்:
- **The World of Suzie Wong (film)|The World of Suzie Wong** (1961)
- **Call Girl 1988** (Yìngzhào Nǚláng Yījiǔbābā)
- **Hong Kong Gigolo** (1990), starring Simon Yam
- **Girls Without Tomorrow 1992** (1992), starring Vivian Chow
- **Call Girls '94** (1994)
- **Durian Durian** (2000), directed by Fruit Chan
- **Hollywood Hong-Kong** (2001), directed by Fruit Chan
- **Public Toilet (film)|Public Toilet** (2002), directed by Fruit Chan
- **Golden Chicken** (2002), starring Sandra Ng
- **Golden Chicken 2** (2004), starring Sandra Ng
- **Whispers and Moans** (2007) a film by Herman Yau based on the book of the same name starring Athena Chu, and Mandy Chiang
# அன பெறய

**'அன பெறய**' எனும் சிங்களச் சொல் கட்டளைப் பிறப்பிக்கும் மேளம், பறைசாட்டும் மேளம் என்ற பொருளைத்தரும். பழங்கால வாழ்வியலில் செய்தியூடகம் என்று ஒன்று இல்லாத காலகட்டத்தில், ஒரு நாட்டில் நடக்கும் நிகழ்வுகளை, அறிவித்தல்களை, அரசக் கட்டளைகளை ஊர் ஊராகச் சென்று கூறும் போது அடிக்கப்பட்ட மேளமே 'அன பெறய' எனப்படுகிறது.  
இவ்வாறாக புராதன சிங்கள மக்கள் மத்தியில் செய்திகளை மக்களுக்கு அறிவிப்பதற்காக பயன்படுத்தப்பட்ட பறையான 'அன பெறய' தவில் பெறயை ஒத்தது. பருமனிலும், அமைப்பிலும் தவில் பெறயை ஒத்திருந்தாலும் மேற்புற அலங்காரத்தில் வித்தியாசம் காணப்பட்டது. 'அன பெறய' இசைக்கப்படும்போது 'கடிப்பு' என அழைக்கப்படும் மேளத்தின் ஒரு பக்கம் கம்பொன்றின் மூலமும், மறுபக்கம் கையினாலும் இசைக்கப்படும்.  
இலங்கையில் சில நீதிமன்றத் தீர்ப்புகளை பறைசாட்டுவதற்காக தற்போதும் இந்த அன பெறய பயன்படுத்தப்படுகின்றது.
# இந்துசுத்தான் சோசலிசக் குடியரசு அமைப்பு

**இந்துஸ்தான் சோசிலிசக் குடியரசு அமைப்பு** (1928 வரை இந்துஸ்தான் குடியரசு அமைப்பு) பிரிட்டிஷாரை வெளியேற்றி இந்தியாவைச் சுதந்திர நாடாக்க ஆயுதமேந்திப் போராடிய ஒரு புரட்சி அமைப்பு. 1924ல் துவக்கப்பட்ட இவ்வமைப்பு 1930கள் வரை வன்முறை மற்றும் தீவிரவாத உத்திகளைக் கொண்டு பிரிட்டானிய ஆட்சியினை எதிர்த்து வந்தது. பகத் சிங், சுக்தேவ் தபார், சிவராம் ராஜகுரு, சந்திரசேகர ஆசாத் ஆகியோர் இவ்வமைப்பின் முக்கிய உறுப்பினர்கள். ராம் பிரசாத் பிசுமில் இதன் முன்னோடி அமைப்பான இந்துசுத்தான் குடியரசு அமைப்பின் முக்கிய உறுப்பினர்.
# இந்துசுத்தான் சோசலிசக் குடியரசு அமைப்பு

## தோற்றம்

### பின்னணி

1920ல் எழுந்த ஒத்துழையாமை இயக்கம் இந்திய மக்களிடையே பிரித்தானிய அரசுக்கு எதிராக ஒரு பெரிய அலையை ஏற்படுத்தியது. அறவழி இயக்கமாக ஆரம்பமானாலும் விரைவிலேயே வன்முறை இயக்கமாக உருவெடுத்தது. *சவுரி சாரா* சம்பவத்திற்குப்பின் வன்முறை வெகுவாகப் பரவி விடக்கூடாதே என்று காந்தி இந்த இயக்கத்தைக் கைவிட்டார். இந்த முடிவு இந்திய தேசியவாதிகளிடையே ஒரு பிரிவினருக்கு அதிருப்தியேற்படுத்தியது. காந்தியின் முடிவு சரியானதல்ல, தேவையற்றது என அப்பிரிவினர் கருதினர். இந்த கைவிடலால் ஏற்பட்ட அரசியல் வெற்றிடத்தை நிரப்ப பிரிட்டிஷாரை விரட்டுவதில் தீவிரமாக ஈடுபட்டவர்களால் புரட்சி இயக்கங்கள் ஆரம்பிக்கப்பட்டன.
# இந்துசுத்தான் சோசலிசக் குடியரசு அமைப்பு

## தோற்றம்

### உருவாக்கம்

கிழக்கு வங்காளத்தில் (பிரம்மபாரிய உட்பிரிவினைச் சேர்ந்த) போலா சாங் கிராமத்தில் 1924ல் நடந்த ஒரு கூட்டத்தில் *இந்துஸ்தான் குடியரசு அமைப்பு* (இ.கு.அ) உருவானது. அனுஷீலன் சமிதியின் கிளையமைப்பாக இது அமைந்தது. அக்கூட்டத்தில் பிரதூல் கங்கூலி, நரேந்திர மோகன் சென், சச்சிந்திர நாத் சன்யால் மூவரும் பங்கேற்றனர். ஐரியக் குடியரசுப் படையின் என்ற பெயரைப் போலிருக்க வேண்டுமென இவ்வமைப்புக்குப் பெயர் தேர்ந்தெடுக்கப்பட்டது. முன்னணித் தலைவரான சன்யால், *தி ரெவலூஷனரி* என்ற தலைப்பில் இப்புது இயக்கத்தின் கொள்கை விளக்க அறிக்கையைத் தயாரித்தார்.
# இந்துசுத்தான் சோசலிசக் குடியரசு அமைப்பு

## குறிக்கோளும் கொள்கையும்

இந்துஸ்தான் குடியரசு அமைப்பின் குறிக்கோள், திட்டமிட்ட ஆயுதப் புரட்சியினால் இந்திய மாநிலங்களின் ஐக்கியக் குடியரசினை கூட்டாட்சி அடிப்படையில் நிறுவுவது. ஆயுதமேந்திப் போராடுவது, தீவிரவாதம், பதில் தாக்குதல் போன்றவை பிரித்தானிய அரசுக்கு எதிராக இவர்கள் கையாண்ட உத்திகள்.  
இந்த அமைப்பின் கொள்கை விளக்கம்:  
மேலும்,  
என்றும் கூறியது. இ.கு.அ சோசியலிசக் கொள்கை உடையது. சோவியத் ரஷ்யாவின் கம்யூனிசக் கொள்கைகளால் கவரப்பட்டிருந்தது.  
அனைவருக்கும் வாக்குரிமை, அரசதிகாரத்தில் சட்டமன்றத்திற்கு மேலுயர்வு மற்றும் மதச் சுதந்திரம் ஆகியவை இந்த அமைப்பின் பிற குறிக்கோள்களாகக் கொள்கை விளக்க அறிக்கையில் தரப்பட்டிருந்தன.
# இந்துசுத்தான் சோசலிசக் குடியரசு அமைப்பு

## தொடக்ககால செயற்பாடுகள்

1924லிருந்து 1925 வரை பகத் சிங், சந்திரசேகர் ஆசாத், சுக்தேவ், ராம் பிரசாத் பிஸ்மில் போன்றவர்களின் சேர்வால் இ.கு.அ உறுப்பினர்களின் எண்ணிக்கை அதிகமானது. வெளியுலகிற்குத் தெரிந்த இதன் முதல் நடவடிக்கை ககோரி ரயில் கொள்ளை. ஆகஸ்ட் 9, 1925ல் இந்த அமைப்பைச் சேர்ந்த ஒரு கூட்டம் ரயிலில் எடுத்துச் செல்லப்பட்ட அரசாங்கப் பணத்தைக் கொள்ளையடித்தது. ஆஷ்ஃப்க்குல்லா கான், ராம்பிரசாத் பிஸ்மில், ரோஷன் சிங், ராஜேந்திர லகிரி ஆகியோர் காகோரி சதி வழக்கில் தூக்கிலிடப்பட்டனர். சன்யால் மற்றும் ஜோகேஷ் சந்திர சட்டர்ஜிக்கு ஆயுள் தண்டனை வழங்கப்பட்டது. ககோரி வழக்கின் முடிவினால் இ.கு.அ வின் தலைவர்களின் எண்ணிக்கைப் பெரிதும் குறைந்து அதன் நடவடிக்கைகள் வெகுவாகப் பாதிக்கப்பட்டது. சதிகாரர்களில் ஆசாத் மற்றும் குந்தன் லால் குப்தா மட்டுமே தப்பினர். இக்காலகட்டத்தில் இ.கு.அ கான்பூர், லாகூர் மற்றும் வங்காளத்தைத் தலைமையிடமாகக் கொண்ட கோஷ்டிகளாகப் பிரிந்தது. 1927ல் ஜதிந்திரநாத் சன்யால், (சச்சிந்திரநாத்தின் சகோதரர்) ஃபனீந்திரநாத் கோஷ், வீரேந்திரநாத் பட்டாச்சார்ஜி போன்ற புதிய புரட்சியாளர்கள் தீவிர உறுப்பினர்களாயிருந்தனர். 1928ல் காசியில் நடந்த ராவ் பகதூர் ஜேஎன் பானர்ஜி கொலை முயற்சி நிகழ்ச்சியின் பின்னணியில் இருந்தவர் கோஷ். தியோகார் சதி வழக்கின் முக்கியக் குற்றவாளியாகக் குற்றஞ்சாட்டப்பட்டவர் வீரேந்திரநாத் பட்டாச்சார்ஜி.
# இந்துசுத்தான் சோசலிசக் குடியரசு அமைப்பு

## இந்துஸ்தான் சோசியலிசக் குடியரசு அமைப்பு

செப்டம்பர் 1928ல் இகுஅ வின் லாகூர் பிரிவு (பகத் சிங், சுக் தேவ்), கான்பூர் பிரிவு (ஆசாத், குந்தன் லால் குப்தா) இரண்டும் ஃபனீந்திரநாத் தலைமையில் இயங்கிய வங்காளப் புரட்சிக் பிரிவுடன் இணைந்து இந்துஸ்தான் சோசியலிசக் குடியரசு அமைப்பு (இ.சோ.கு.அ) உருவானது. டெல்லியில் ஃபெரோஸ் ஷா கோட்லா திடலில் நடந்த கூட்டத்தில்தான் வெவ்வேறு பிரிவுகளை ஒருங்கிணக்கும் இந்தத் திட்டம் நிறைவேறியது. பகத் சிங் கட்சியின் இறுதியான குறிக்கோள் சோசியலிசமாக இருக்க வேண்டுமென்றும் கட்சியின் பெயர் அதனைப் பிரதிபலிப்பதாக அமைய வேண்டுமென்றும் அறிவித்தார். ஆசாதுக்குப் தலைமைப் பொறுப்பும் பகத் சிங்கிற்குக் கருத்தியல் கொள்கைப் பொறுப்பும் தரப்பட்டது. *வெடிகுண்டுத் தத்துவம்* (*தி ஃபிலாசஃபி ஆஃப் தி பாம்*) என்ற தலைப்புடன் இ.சோ.கு.அ வின் கொள்கை விளக்கம் பகவதி சரன் வோராவால் தயாரிக்கப்பட்டது.
# இந்துசுத்தான் சோசலிசக் குடியரசு அமைப்பு

## ஜே.பி. சாண்டர்சு படுகொலை

நவம்பர் 1928ல் காவல்துறையின் லத்தியடிக்குப் பலியான லாலா லஜபதி ராயின் மரணத்துக்குப் பழிவாங்க இ.சோ.கு.அ முடிவெடுத்து, லத்தியடிக்கு உத்தரவிட்ட லாகூர் காவல்துறைக் கண்காணிப்பாளர், ஜே. ஏ. ஸ்காட்டைக் கொலை செய்யத் தீர்மானித்தது. பகத் சிங், சிவ்ராம் ஹரி ராஜ்குரு, ஆசாத் மற்றும் ஜெய்கோபால் ஆகியோர் இக்காரியத்தை நிறைவேற்ற தேர்ந்தெடுக்கப்பட்டனர். டிசம்பர் 17, 1928 அன்று படுகொலை முயற்சிக்குத் தேதி குறிக்கப்பட்டது. ஸ்காட் அலுவலகத்தை விட்டு வெளியே வரும்போது ஜெய்கோபால், பகத் சிங்கிற்கும் ராஜ்குருவிற்கும் சைகை காட்டவேண்டும் எனத் திட்டமிட்டிருந்தனர். ஆனால் ஜெய்கோபால் உதவிக் கண்காணிப்பாளர் சாண்டர்சைத் தவறுதலாக ஸ்காட் என நினைத்து சைகை காட்டிவிட பகத் சிங்கும் ராஜ்குருவும் சாண்டர்சை சுட்டுக் கொன்றுவிட்டனர். கொலையாளிகளை விரட்டிப்பிடிக்க முயன்ற தலைமைக் காவலர் (ஏட்டு) ஒருவரும் சுட்டுக் கொல்லப்பட்டார். அடுத்த நாள் லாகூரில் சுவரொட்டிகள் அடித்து ஒட்டித் தாங்கள் செய்த கொலையை ஒப்புக் கொண்டது இ.சோ.கு.அ.
சுவரொட்டியில் காணப்பட்ட விவரம்:
# இந்துசுத்தான் சோசலிசக் குடியரசு அமைப்பு

## சட்ட மன்றத்தில் குண்டு வீச்சு

டெல்லியில் மத்திய சட்ட மன்றத்தின் மீது குண்டு வீசியதுதான் இ.சோ.கு.அ நடத்திய அடுத்த முக்கிய நடவடிக்கை. பொதுப் பாதுகாப்புச் சட்டம் மற்றும் வர்த்தகச் சிக்கல்கள் சட்டம் கொண்டுவரப்பட்டதற்கு எதிர்ப்பு தெரிவிக்க சட்ட மன்றத்தின் மீது குண்டு வீசுவது என தீர்மானிக்கப்பட்டது. சட்ட மன்றத்தில் இவ்விரு சட்டங்களும் நிறைவேற்றப்படும் நேரத்தில் குண்டு வீசப்பட்டால் பொதுமக்களிடையே அச்சட்டங்களுக்கெதிரான எண்ணங்கள் வலுப்படும் என நினைத்தனர். ஏப்ரல் 8, 1929ல் பகத் சிங், பதுகேஷ்வர் தத் இருவரும் சட்டமன்றத்தில் காலியாயிருந்த ஆளுங்கட்சி இருக்கைகள் மீது குண்டுகளை வீசினர். குண்டுவீசி விட்டு இருவரும் தப்பிச் செல்ல முயற்சிக்கவில்லை. *இன்குலாப் ஜிந்தாபாத்* (புரட்சி வாழ்க), *சாம்ராஜ்யவாத் கோ நாஷ் ஹோ* (ஏகாத்திபத்தியம் ஒழிக) என்று முழக்கமிட்டவாறே சிறைப்பட்டனர். தங்களது செயலுக்கான நியாயமான விளக்கத்தை *டு மேக் தி டெஃப் ஹியர்* (செவிடர்களைக் கேட்க வைப்பதற்கு) என்ற தலைப்பிட்ட துண்டுப்பிரசுரத்தில் அச்சிட்டு சட்ட மன்றத்துக்குள் வீசி எறிந்தனர். அடுத்த நாள் அந்த துண்டுப்பிரசுரம் ஹிந்துஸ்தான் டைம்ஸ் நாளிதழில் வெளியானது. வெறும் பிரச்சாரத்திற்காக மட்டுமே இந்த நடவடிக்கை தீட்டப்பட்டதால் குண்டு வீச்சில் யாரும் இறந்து போகவில்லை. ஏப்ரல் 15, 1929ல் லாகூரிலிருந்த இ.சோ.கு.அ வின் வெடிகுண்டுத் தொழிந்சாலையின்மீது காவல்துறை தீடீர்த்தாக்குதல் நடத்தி கிஷோரி லால், சுக்தேவ், ஜெய் கோபால் மூவரையும் கைது செய்தது. சட்டமன்ற குண்டுவீச்சு வழக்கு விசாரணை நடந்தது. மார்ச் 23, 1931ல் பகத் சிங், சுக்தேவ். ராஜ்குரு மூவரும் தூக்கிலிடப்பட்டனர்.
# இந்துசுத்தான் சோசலிசக் குடியரசு அமைப்பு

## பிற்கால செயற்பாடுகள்

டிசம்பர், 1929ல் இந்திய வைசிராய் இர்வின் பிரபு பயணம் செய்த சிறப்பு ரயிலை குண்டு வைத்துத் தகர்த்தது இ.சோ.கு.அ. ஆனால் இர்வின் காயமேதும் படாமல் தப்பித்து விட்டார். பின்னர் இ.சோ.கு.அ வின் லாகூர் பிரிவு பிளவுபட்டு, ஹன்ஸ்ராஜ் ”வயர்லெஸ்” தலைமையில் *அதிசி சக்கர்*(தீ வளையம்) அமைப்பு உருவானது. ஜூன், 1930ல் அக்கட்சி பஞ்சாபில் தொடர்ச்சியாக பல வெடிகுண்டுத் தாக்குதல்களை நடத்தியது. செப்டம்பர் 1, 1930ல் ராவல்பிண்டிப் பிரிவு தலைமை ராணுவக் கணக்கு அதிகாரி அலுவலகத்தைக் கொள்ளையிட முயற்சி செய்து தோல்வியடைந்தது. அப்போது ஆசாத், யாஷ்பால், பகவதி சரன் வோரா, கைலாஷ் பதி ஆகியோர் இ.சோ.கு.அ வின் முன்னணி உறுப்பினர்களாக இருந்தார்கள். ஜூலை 1930ல் புது டெல்லி, கடோடியா அங்காடியில் 14,000 ரூபாயைக் கொள்ளையடித்தது இ.சோ.கு.அ. அப்பணம் பின்னர் வெடிகுண்டு தொழிற்சாலை ஒன்றை அமைக்க செலவிடப்பட்டது. டிசம்பர், 1930ல் பஞ்சாப் ஆளுனரைக் கொலை செய்ய முயற்சித்தனர். அவர் கையில்பட்ட காயத்தோடு உயிர் தப்பினார்.
# இந்துசுத்தான் சோசலிசக் குடியரசு அமைப்பு

## வீழ்ச்சி

1931ம் ஆண்டு பெரும்பாலான இ.சோ.கு.அ தலைவர்கள் இறந்து போயிருந்தார்கள் அல்லது சிறையில் இருந்தனர். அக்டோபர் 1930ல் கைதான கைலாஷ் பதி அரசு தரப்பு சாட்சியாக (அப்ரூவர்) மாறிவிட்டார். பெப்ரவரி 27, 1931ல் காவல்துறையுடன் நடந்த துப்பாக்கிச் சண்டையில் (பிடிபடுவதைத் தவிர்க்க) சந்திரசேகர ஆசாத் தம்மைத்தாமே சுட்டுக்கொண்டு இறந்து போனார். மார்ச் 1931ல் பகத்சிங், சுக்தேவ், ராஜ்குரு தூக்கிலிடப்பட்டனர். ஆசாத்தின் மரணத்துக்குப்பின் இ.சோ.கு.அவை நடத்திச் செல்ல சரியான தலைவர்கள் இல்லை. வட்டாரவாரியாக நிறைய கருத்து வேற்றுமைகள் எழுந்தன. எனவே இவ்வமைப்பு வட்டார அளவில் சிறு சிறு பிரிவுகளாகப் பிரிந்தது. ஒவ்வொரு பிரிவும் மத்திய அளவில் எந்தவொரு இணைப்பும் திட்டமிடலுமின்றி தனித்தனியே இந்திய அதிகாரிகள் மீது குண்டுவீச்சுகளையும் தாக்குதல்களையும் நடத்தின. டிசம்பர் 1931ல் மீரட்டில் நடந்த கூட்டத்தில் இ.சோ.கு.அ வை மீண்டும் ஒருங்கிணைத்துத் தூக்கி நிறுத்த முயற்சியெடுக்கப்பட்டது. ஆனால் யஷ்பால் மற்றும் தார்யாவ் சிங் இருவரும் 1932ல் கைது செய்யப்பட்டதால் அம்முயற்சிக்குப் பலனில்லாமல் போனது. தனித்தனி வட்டாரக் குழுக்களாக 1936 வரை தங்களது ஆயுதப் புரட்சியை நடத்தினாலும் இத்துடன் இ.சோ.கு.அ ஒரு ஒருங்கிணைந்த அமைப்பாகச் செயல்பட்ட நிலைமை முடிவுக்கு வந்தது.
# இந்துசுத்தான் சோசலிசக் குடியரசு அமைப்பு

## வீழ்ச்சி

### மூவரின் தூக்குதண்டனை

பகத்சிங், சுக்தேவ் தபார், சிவராம் ராஜ்குரு ஆகிய மூவரின் தூக்குதண்டனையின் போது வெள்ளையர்கள் கேட்ட தூக்குதண்டனை அங்கீகரிக்கும் பத்திரத்தில் காந்தி கையொப்பம் இட்டார். *தி லெசன்ட் ஆஃப் பகத் சிங்* என்ற இந்தி திரைப்படத்தில் இந்த தண்டனைக்கான ஒப்பீட்டு பத்திரத்தில்(காந்தி இர்வின் பேக்ட்) கையெழுத்திட்டதற்காக காந்தியை மக்கள் கடுமையாக விமர்சிப்பது போல் காட்சிகள் அமைக்கப்பட்டிருந்தன. அகிம்சையை பின்பற்றுபவர் எப்படி இம்சை தரும் தூக்குதண்டனைக்கு ஒப்புதல் அளிக்கலாம் என்பது போல கருத்துகள் மக்களால் பேசப்பட்டது.
# இந்துசுத்தான் சோசலிசக் குடியரசு அமைப்பு

## விமர்சனம்

இ.சோ.கு.அவின் வழிமுறைகள் காந்தியின் அமைதி வழிக்கு நேரெதிராக இருந்தன. இவ்வமைப்பின் செயல்பாடுகளைக் காந்தி கடுமையாககச் சாடினார். காந்தி இவ்வமைப்புக்கு எதிராக எழுதிய கடுமையான விமரிசனம் ஜனவரி 2, 1930ல் யங் இந்தியாவில் *தி கல்ட் ஆஃப் தி பாம்* (வெடிகுண்டு கலாச்சாரம்) என்ற தலைப்பில் வெளியானது. அதில் இ.சோ.கு.அ வின் செயல்கள் கோழைத்தனமானவை, இழிவானவை; வன்முறையானது கையாண்டவருக்கே இன்னல் விளைவிக்கும், அன்னிய ஆட்சியாளர்களுக்கு எதிராக நடத்தப்படும் வன்முறைச் செயல்கள் நம் சொந்த மக்களை நோக்கித் எளிதாக விரைவில் திரும்பிவிடும் எனக் காந்தி விமரிசத்தார். காந்தியின் விமரிசனத்துக்கு இ.சோ.கு.அ தங்களது கொள்கை விளக்கமான *தி ஃபிலாசஃபி ஆஃப் தி பாம்* (வெடிகுண்டின் தத்துவம்) மூலம் பதிலளித்தது. தங்களது வன்முறை வழி காந்தியின் அமைதி வழிக்கு எதிரானது அல்ல அதற்கு இணையாகச் செயல்படுவதுதான் என்றும் வாதிட்டது.
# இந்துசுத்தான் சோசலிசக் குடியரசு அமைப்பு

## முக்கிய உறுப்பினர்கள்

| பெயர் | ஈடுபட்ட புரட்சி நடவடிக்கை | அவருக்கு ஏற்பட்ட முடிவு |
| --- | --- | --- |
| சிவராம் ஹரி ராஜ்குரு | ஜே. பி. சாண்டர்சு படுகொலை (1928) | இரண்டாவது லாகூர் சதி வழக்கில் மரண தண்டனை; 1931ல் தூக்கிலிடப்பட்டார் |
| சச்சிந்திர நாத் சான்யால் | காகோரி இரயில் கொள்ளை (1925) | அந்தமான் சிறையில் ஆயுள் தண்டனை; சிறையில் இறந்தார் (1942) |
| பகத் சிங் | ஜே. பி. சாண்டர்சு படுகொலை (1928), மத்திய சட்டமன்ற குண்டுவீச்சு (1929) | சட்டமன்ற வெடிகுண்டு வழக்கில் ஆயுள் தண்டனை; இரண்டாவது லாகூர் சதி வழக்கில் மரண தண்டனை; 1931ல் தூக்கிலிடப்பட்டார் |
| சந்திரசேகர ஆசாத் | காகோரி இரயில் கொள்ளை(1925), ஜே. பி. சாண்டர்சு படுகொலை (1928) | போலீசுடனான துப்பாக்கிச் சண்டையில் பிடிபடுவதைத் தவிர்க்க தற்கொலை (1931) |
| ராம் பிரசாத் பிசுமில் | காகோரி இரயில் கொள்ளை(1925) | காகோரி வழக்கில் மரண தண்டனை, 1927ல் தூக்கிலடப்பட்டார் |
| ஆஷ்ஃபக்குல்லா கான் | காகோரி இரயில் கொள்ளை(1925) | காகோரி வழக்கில் மரண தண்டனை, 1927ல் தூக்கிலடப்பட்டார் |
| விஷ்ணு சரன் துப்லிஷ் | காகோரி இரயில் கொள்ளை (1925) | அந்தமான் சிறையில் ஆயுள் தண்டனை; காங்கிரசில் இணைந்தார், பின்னர் இந்திய நாடாளுமன்ற உறுப்பினரானார். |
| ராஜேந்திர லாகிரி | காகோரி இரயில் கொள்ளை(1925) | காகோரி வழக்கில் மரண தண்டனை, 1927ல் தூக்கிலடப்பட்டார் |
| ரோஷன் சிங் | காகோரி இரயில் கொள்ளை(1925) | காகோரி வழக்கில் மரண தண்டனை, 1927ல் தூக்கிலடப்பட்டார் |
| சச்சிந்திர நாத் பக்ஷி | காகோரி இரயில் கொள்ளை(1925) | காகோரி வழக்கில் ஆயுள் தண்டனை; Released in 1937 |
| ஜோகேஷ் சந்திர சட்டர்ஜீ | காகோரி இரயில் கொள்ளை(1925) | காகோரி வழக்கில் ஆயுள் தண்டனை; இந்திய விடுதலைக்குப் பின் மாநிலங்களவை உறுப்பிரானார். |
| மன்மத் நாத் குப்தா | காகோரி இரயில் கொள்ளை(1925) | காகோரி வழக்கில் ஆயுள் தண்டனை; இந்திய விடுதலைக்குப் பின் பத்திரிக்கையாளரானார். |
| கோவிந்த் சரன் கார் | காகோரி இரயில் கொள்ளை(1925) | காகோரி வழக்கில் ஆயுள் தண்டனை |
| சுக்தேவ் தபார் | ஜே. பி. சாண்டர்சு படுகொலை (1928) | இரண்டாவது லாகூர் சதி வழக்கில் மரண தண்டனை; 1931ல் தூக்கிலிடப்பட்டார் |
| பதுகேஷ்வர் தத் | மத்திய சட்டமன்ற குண்டுவீச்சு (1929) | சட்டமன்ற வெடிகுண்டு வழக்கில் ஆயுள் தண்டனை; Released in 1937 |
| பகவதி சரன் வோரா | மத்திய சட்டமன்ற குண்டுவீச்சு (1929) | குண்டு வெடிப்பில் மரணம் (1930) |
| கைலாஷ் பதி | கடோடியா அங்காடிக் கொள்ளை (1929) | 1930ல் கைது. அரசு தரப்பு சாட்சியானார் |
| ஃபனிந்திர நாத் கோஷ் | வங்காளப் பிரிவுத் தலைவர் | 1930ல் கைது. அரசு தரப்பு சாட்சியானார்; பழிக்குப் பழியாக கொல்லப்பட்டார் (1931) |
| யாஷ்பால் | வைசுராய் இரயில் குண்டுவீச்சு (1929) | 1932ல் கைது. 7 வருட கடுங்காவல் தண்டனை, பின்னாளில் விருது பெற்ற நாவலாசிரியர் |
| ஜெய்தேவ் கபூர் | மத்திய சட்டமன்ற குண்டுவீச்சு (1929) | இரண்டாவது லாகூர் சதி வழக்கில் ஆயுள் தண்டனை |
| ஷியோ வர்மா | மத்திய சட்டமன்ற குண்டுவீச்சு (1929) | இரண்டாவது லாகூர் சதி வழக்கில் ஆயுள் தண்டனை |
| பிஜோய் குமார் சின்ஹா | மத்திய சட்டமன்ற குண்டுவீச்சு (1929) | இரண்டாவது லாகூர் சதி வழக்கில் ஆயுள் தண்டனை |
| கயா பிரசாத் | மத்திய சட்டமன்ற குண்டுவீச்சு (1929) | இரண்டாவது லாகூர் சதி வழக்கில் ஆயுள் தண்டனை |
| சிவராம் ராஜ்குரு | மத்திய சட்டமன்ற குண்டுவீச்சு (1929) | சாண்டர்சை பகத் சிங்கோடு சேர்ந்து சுட்டுக் கொன்றவர், 1931ல் தூக்கிலிடப்பட்டார் |
# இந்துசுத்தான் சோசலிசக் குடியரசு அமைப்பு

## நினைவகங்கள்

### துருக்கி பிசுமில் நகரம்

- மூலக்கட்டுரை - பிசுமில் மாவட்டம்  
ராம் பிரசாத் பிசுமில் காலத்தில் துருக்கியின் முதல் அதிபராக இருந்த கலி முகமத் கேமல் பசா அலியாசு என்பவரை பற்றி *பிரபா* என்ற இந்தி இதழில் *விசயி கேமல் பசா* என்ற கட்டுரை எழுதினார். அதை கௌரவப்படுத்தும் விதமாக கேமல் 1936ல் துருக்கி நாட்டில் தியார்பகிர் மாநிலத்தில் ஒரு மாவட்டத்திற்கு பிசுமில் மாவட்டம் என்று பெயர் வைத்து அதன் கீழ் இந்தியாவின் உன்னத போராளி மற்றும் தேசபக்தியுடைய கவிஞர் என்றும் குறிப்பிட்டிருந்தார்
# இந்துசுத்தான் சோசலிசக் குடியரசு அமைப்பு

## நினைவகங்கள்

### ககோரி நினைவகம்

ககோரி ரயில் கொள்ளையில் பிசுமில், சந்திரசேகர ஆசாத் போன்றவர்கள் பங்கு கொண்டதன் நினைவாக அவர்களுக்கு ககோரியில் ஒரு நினைவகம் உள்ளது.
# இந்துசுத்தான் சோசலிசக் குடியரசு அமைப்பு

## நினைவகங்கள்

### செவ்வாய் கிரக குழி

ககோரி ரயில் கொள்ளையை அடுத்து அவர்களின் நினைவாக செவ்வாய் கிரக குழி ஒன்றிற்கு ககோரியின் பெயர் 1976ல் வைக்கப்பட்டுள்ளது. அந்த குழியின் இருப்பிடம் .
# இந்துசுத்தான் சோசலிசக் குடியரசு அமைப்பு

## நினைவகங்கள்

### திரைப்படம்

பகத்சிங் வரலாற்றை திரையிடும் அத்தனை படங்களிலும் சந்திரசேகர ஆசாத்தும் இந்த இயக்கத்தினரும் முக்கிய கதாப்பாத்திரங்களாக இருப்பர். அவை,
| ஆசாத் பாத்திர நடிகர்கள் | பகத்சிங் பாத்திர நடிகர்கள் | திரைப்படம் (ஆண்டு) |  |
| --- | --- | --- | --- |
| சன்னி தியோல் | மனோஜ் கிமார் | சாகித் (1931) |  |
| அகிலேந்திர மிசுரா | அஜய் தேவ்கன் | தி லெசன்ட் ஆஃப் பகத் சிங் |  |
| அமீர் கான் | சித்தார்த் | ரங் தே பசந்தி | } |
# மெண்டரின் தோடம்பழம்

**மெண்டரின் தோடம்பழம்** (Mandarie Orange) என்பது தோற்றத்தில் மிகவும் சிறிய தோடம்பழ வகைகளில் ஒன்றாகும். இது மிகவும் சிறிய செடிகளில் காய்க்கும் (மரம் என்று கூறமுடியாது.) ஒரு தோடம்பழமாகும்.
# மெண்டரின் தோடம்பழம்

## வெளியிணைப்புகள்

- Mandarin Orange Nutrition Facts
- UC Riverside Mandarin Variety Descriptions
- Mandarin Orange - from Morton, J. (1987) *Fruits of Warm Climates*
- A Mandarin by Any Other Name
# பண்டார சாத்திரம்

சைவ சித்தாந்தத்தின் "சந்தான குரவர்கள்" எழுதிய சைவ சித்தாந்த நூல்களை "போற்றிப் பாடம் கூறிவந்தவர்கள்" பண்டாரம் என அறியப்பட்டனர். "இவர்கள் சித்தாந்த சாத்திரங்களைப் பயின்று, அனுபவித்த நிலையில் கண்ட உண்மையகளை விளக்குவதற்கான எழுந்த நூல்களோ **பண்டார சாத்திரங்கள்** எனச் சொல்லப்பெற்றன."  
திருவாடுதுறை ஆதீனத்தித்தைச் சார்ந்து 15 அல்லது 19 பண்டார சாத்திர நூல்களும், தருமபுர ஆதினத்தைச் சார்ந்து எட்டு பண்டார சாத்திர நூல்களும் உள்ளன.
# வார்ப்புரு:பண்டார சாத்திரங்கள்

- தசகாரியம் - அம்பலவாண தேசிகர்
- சன்மார்க்க சித்தியார் - அம்பலவாண தேசிகர்
- சிவாக்கிரமத் தெளிவு - அம்பலவாண தேசிகர்
- சித்தாந்தப் பஃறெடை - அம்பலவாண தேசிகர்
- சித்தாந்த சிகாமணி - அம்பலவாண தேசிகர்
- உபாயநிட்டை வெண்பா - அம்பலவாண தேசிகர்
- நிட்டை விளக்கம் - அம்பலவாண தேசிகர்
- உபதேச வெண்பா - அம்பலவாண தேசிகர்
- அதிசயமாலை - அம்பலவாண தேசிகர்
- நமச்சிவாய மாலை - அம்பலவாண தேசிகர்
- பரிபூரணம் - ப்பதேசிகர்
- நாயனார் (கழி நெடில்) திருவித்தங்கள்
- சொக்கநாதக் கலித்துறை - குருஞான சம்பந்தர்
- சொக்கநாத வெண்பா - குருஞான சம்பந்தர்
- சிவபோகசாரம் - குருஞான சம்பந்தர்
- பண்டாரக் கலித்துறை/ஞானப் பிரகாசமாலை - குருஞான சம்பந்தர்
- நவரத்தினமாலை - குருஞான சம்பந்தர்
- பிராசாத யோகம் - குருஞான சம்பந்தர்
- திரிபதார்த்த ருபாதி - குருஞான சம்பந்தர்
- தசகாரிய அகவல் - குருஞான சம்பந்தர்
- முத்தி நிச்சயம் - குருஞான சம்பந்தர்
- சமாதி லிங்கப் பிரதிட்டா விதி - திருவம்பல தேசிகர்
- சிந்தாந்த நிச்சியம் - திருநாவுக்கரசு தேசிகர்
# திருமண உறுதி

திருமணம் செய்வதற்கு முன்பு குறிப்பிட்ட ஆணுக்கு குறிப்பிட்ட பெண்ணை திருமணம் செய்ய இருக்கிறோம் என்பதை அனைவருக்கும் தெரிவிக்கும் நிகழ்வு **திருமண உறுதி**, **நிச்சய தாம்பூலம்** அல்லது **நிச்சயதார்த்தம்** (*Engagement*) என அழைக்கப்படுகின்றது.  
வெகு விமரிசையாகத் திருமணத்தினைக் கொண்டாடும் குடும்பங்களில் நிச்சயப் பத்திரிகை அடிக்கப்பட்டு அனைவருக்கும் தெரிவிக்கப்படுகிறது. பின் நிச்சய நாளும் திருமணம் போல கொண்டாடப்படுகிறது.  
இந்நாளில் மணமகனின் பெற்றோர், அவர்களின் வசிப்பிடம் போன்றவையும் அனைவருக்கும் தெரிவிக்கப்படுகின்றன.  
மேலும் குடும்பத்தில் ஆண் வீட்டாரிலும், பெண் வீட்டாரிலும் முக்கிய உறுப்பினர்கள் மூலம் கையொப்பம் இடப்பட்டு இரு வீட்டாருக்கும் தனி தனியே அளிக்கப்படும் இதன் மூலம் அனைவரின் முன்னிலையிலும் ஒப்புதல் அளிக்கப்படும்
# வார்ப்புரு:சைவ சித்தாந்த சாத்திரங்கள்

சைவ சித்தாந்த சாத்திரங்கள் பதினான்கும் அவற்றினை இயற்றியோர்களும்.  
- திருவுந்தியார் - திருவியலூர் உய்யவந்த தேவநாயனார்
- திருக்களிற்றுப்படியார் - திருக்கடவூர் உய்யவந்த தேவநாயனார்
- சிவஞானபோதம் - மெய்கண்ட தேவநாயனார்
- சிவஞான சித்தியார் - திருநறையூர் அருள்நந்தி தேவநாயனார்
- இருபா இருபஃது - அருள்நந்திசிவாசாரியார்
- உண்மை விளக்கம் - திருவதிகை மனவாசகங்கடந்தார்
- சிவப்பிரகாசம் - உமாபதிசிவாசாரியார்
- திருவருட்பயன் - உமாபதிசிவாசாரியார்
- வினாவெண்பா - உமாபதிசிவாசாரியார்
- போற்றிப்பஃறொடை - உமாபதிசிவாசாரியார்
- உண்மைநெறி விளக்கம் - உமாபதிசிவாசாரியார்
- கொடிப்பாட்டு - உமாபதிசிவாசாரியார்
- நெஞ்சுவிடுதூது - உமாபதிசிவாசாரியார்
- சங்கற்ப நிராகரணம் - உமாபதிசிவாசாரியார்
# வார்ப்புரு:சைவத் திருமுறைகள் பட்டியல்

- **முதலாம் திருமுறை** - திருஞானசம்பந்தர் (தேவாரம்)
- **இரண்டாம் திருமுறை** - திருஞானசம்பந்தர் (தேவாரம்)
- **மூன்றாம் திருமுறை** - திருஞானசம்பந்தர் (தேவாரம்)
- **நான்காம் திருமுறை** - திருநாவுக்கரசர் (தேவாரம்)
- **ஐந்தாம் திருமுறை** - திருநாவுக்கரசர் (தேவாரம்)
- **ஆறாம் திருமுறை** - திருநாவுக்கரசர் (தேவாரம்)
- **ஏழாம் திருமுறை** - சுந்தரர் (தேவாரம்)
- **எட்டாம் திருமுறை** - மாணிக்கவாசகர்
- திருவாசகம்
- திருக்கோவையார்  
- **ஒன்பதாம் திருமுறை**:
- திருவிசைப்பா:
- திருமாளிகைத் தேவர்
- சேந்தனார்
- கருவூர்த்தேவர்
- பூந்துருத்தி நம்பிகாடநம்பி
- கண்டராதித்தர்
- வேணாட்டடிகள்
- திருவாலியமுதனார்
- புருடோத்தம நம்பி
- சேதிராசர்
- திருப்பல்லாண்டு
- சேந்தனார்  
- **பத்தாம் திருமுறை**:
- திருமந்திரம் - திருமூலர்  
- **பதினோராம் திருமுறை** (பதினோராம் திருமுறையில் உள்ள மொத்த நூல்கள் 40 ஆகும்).
- திருவாலவாய் உடையார் இயற்றியவை:
- திருமுகப் பாசுரம்
- காரைக்கால் அம்மையார் இயற்றியவை:
- திருவாலங்காட்டுத் திருப்பதிகம்
- திரு இரட்டை மணிமாலை
- அற்புதத்திருவந்தாதி
- ஐயடிகள் காடவர்கோன் நாயனார் இயற்றியவை:
- சேத்திர வெண்பா
- சேரமான் பெருமான் நாயனார் இயற்றியவை:
- பொன்வண்ணத்தந்தாதி
- திருவாரூர் மும்மணிக்கோவை
- திருக்கைலாய ஞானஉலா அல்லது ஆதி உலா
- நக்கீர தேவ நாயனார் இயற்றியவை:
- கயிலைபாதி காளத்திபாதி அந்தாதி
- திருஈங்கோய்மலை எழுபது
- திருவலஞ்சுழி மும்மணிக்கோவை
- பெருந்தேவபாணி
- கோபப் பிரசாதம்
- கார் எட்டு
- போற்றித்திருக்கலிவெண்பா
- திருமுருகாற்றுப்படை
- திருக்கண்ணப்ப தேவர் திருமறம்
- கல்லாடதேவ நாயனார் இயற்றியவை:
- திருக்கண்ணப்ப தேவர் திருமறம்
- கபிலதேவ நாயனார் இயற்றியவை:
- மூத்த நாயனார் திருஇரட்டை மணிமாலை
- சிவபெருமான் திருஇரட்டை மணிமாலை
- சிவபெருமான் திருஅந்தாதி
- பரணதேவ நாயனார் இயற்றியவை:
- சிவபெருமான் திருவந்தாதி
- இளம்பெருமான் அடிகள் இயற்றியவை:
- சிவபெருமான் மும்மணிக்கோவை
- அதிராவடிகள் இயற்றியவை:
- மூத்த பிள்ளையார் திருமும்மணிக்கோவை
- பட்டினத்துப் பிள்ளையார் இயற்றியவை:
- கோயில் நான்மணிமாலை
- திருக்கழுமல மும்மணிக்கோவை
- திருவிடைமருதூர் மும்மணிக்கோவை
- திருவேகம்பமுடையார் திருவந்தாதி
- திருவொற்றியூர் ஒருபா ஒருபது
- நம்பியாண்டார் நம்பி இயற்றியவை:
- திருநாரையூர் விநாயகர் திருஇரட்டை மணிமாலை
- கோயில் திருப்பண்ணியர் விருத்தம்
- திருத்தொண்டர் திருவந்தாதி
- ஆளுடைய பிள்ளையார் திருவந்தாதி
- ஆளுடைய பிள்ளையார் திருச்சண்பை விருத்தம்
- ஆளுடைய பிள்ளையார் திருமும்மணிக்கோவை
- ஆளுடைய பிள்ளையார் திருவுலாமாலை
- ஆளுடைய பிள்ளையார் திருக்கலம்பகம்
- ஆளுடைய பிள்ளையார் திருத்தொகை
- திருநாவுக்கரசர் திருஏகாதசமாலை  
- **பன்னிரண்டாம் திருமுறை**
- பெரிய புராணம் - சேக்கிழார் பெருமான்
# வார்ப்புரு:தமிழ்க் கலைக்களஞ்சியங்கள்

- அபிதானகோசம்
- அபிதான சிந்தாமணி
- தமிழ்க் கலைக்களஞ்சியம் - 10 தொகுதிகள்
- குழந்தைகள் கலைக்களஞ்சியம் - 10 தொகுதிகள்
- அறிவியல் களஞ்சியம் - 19 தொகுதிகள்
- வாழ்வியற் களஞ்சியம் - 15 தொகுதிகள்
- சைவக் களஞ்சியம் - அருணாசலம். கா. - 12 தொகுதிகள்
- இஸ்லாமிய கலைக்களஞ்சியம் - அப்துற் றகீம் - 4 தொகுதிகள்
- அனுராகம் சிறுவர் கலைக்களஞ்சியம் - ~8 தொகுதிகள்
- மருத்துவக் கலைக்களஞ்சியம் - 13 தொகுதிகள்
- சித்த மருத்துவம் - 6 தொகுதிகள்
- இந்தியத் தத்துவக் களஞ்சியம் - சோ. ந. கந்தசாமி - 3 தொகுதிகள்
- இந்துக் கலைக்களஞ்சியம் - சிவசுப்பிரமணியம் பத்மநாதன் (தொகுத்தது) - 10 தொகுதிகள்
- சைவசமயக் கலைக்களஞ்சியம் - சேக்கிழார் மனித வளமேம்பாட்டு அறக்கட்டளை - 10 தொகுதிகள்
- தமிழிசைக் கலைக்களஞ்சியம் - 4 தொகுதிகள்
- உடலியல் கலைக்களஞ்சியம் - 6? தொகுதிகள் - என். ஸ்ரீநிவாஸன் -
- தமிழ் இலக்கிய வரலாறு - மு. அருணாச்சலம் - ~10 தொகுதிகள்
- பிரிட்டானிகா தகவல் களஞ்சியம் (தமிழ்) - 3 தொகுதிகள்
- திராவிட கலைக்களஞ்சியம்
- தமிழ் இலக்கிய விமர்சனக் கலைக்களஞ்சியம் - இணையக் கலைக்களஞ்சியம்
- தமிழ் விக்கிப்பீடியா - இணையக் கலைக்களஞ்சியம்
- தமிழ்க் களஞ்சியம் - இணையக் கலைக்களஞ்சியம்
- வேளாண்மைக் கலைக்களஞ்சியம்
- இளையர் அறிவியல் களஞ்சியம் - மணவை முஸ்தபா - 1 தொகுதி - (சிறு)
- அறிவியல் தகவல் களஞ்சியம் - மொழிபெயர்ப்பு - 1 தொகுதி - (சிறு)
- பாலியல் கலைக்களஞ்சியம் - மொழிபெயர்ப்பு - 1 தொகுதி - (சிறு)
- விவசாய கலைக்களஞ்சியம் - இணையக் கலைக்களஞ்சியம் - (சிறு)
- சிறுவர்களுக்கான பொது அறிவுக் கலைக்களஞ்சியம் - (சிறு)
- வண்ணக்களஞ்சியம் - காஞ்சி சிறீ நாகலிங்க முனிவர் - (சிறு)
- ஜைன ஆகம கலைக்களஞ்சியம் - ?
- வைஷ்ணவ சமயக் கலைக்களஞ்சியம் - ?
- திருமுருகன் கலைக்களஞ்சியம் - ?
- நகரத்தார் கலைக்களஞ்சியம் - ?
- பிரான்ஸ் நாடும் பிரெஞ்சு மக்களும்: அறிவுக்களஞ்சியக் கையேடு - (சிறு)
- சக்தி களஞ்சியம் பாகம் - 5 தொகுதிகள் ? - விஜயபாஸ்கரன் .வ வை .கோ .கரன் அழகப்பன்
- மாணவர் அறிவியல் களஞ்சியம் - 8 தொகுதிகள் -
- தகவல் களஞ்சியம் - 4 தொகுதிகள்
- சங்க இலக்கியப் பொருட் களஞ்சியம் -
- விகாஸ்பீடியா - இணையக் தகவல் களஞ்சியம்
- மூலிகைக் கலைக்களஞ்சியம் - (சிறு)
- உலகத் தமிழ்க் களஞ்சியம் மூன்று தொகுதிகள்
# வார்ப்புரு:தமிழ் இலக்கண நூல்கள்

- அகத்தியம்
- **தொல்காப்பியம்**
- இறையனார் களவியல்/இறையனார் அகப்பொருள்
- புறப்பொருள் வெண்பாமாலை
- அவிநயம்
- காக்கை பாடினியம்
- சங்க யாப்பு
- சிறுகாக்கை பாடினியம்
- நற்றத்தம்
- பல்காயம்
- பன்னிரு படலம்
- மயேச்சுவரம்
- புறப்பொருள் வெண்பா மாலை
- இந்திரகாளியம்
- யாப்பருங்கலம்
- யாப்பருங்கலக் காரிகை
- அமுதசாகரம்
- வீரசோழியம்
- இந்திரகாளியம்
- தமிழ்நெறி விளக்கம்
- நேமிநாதம்
- சின்னூல்
- வெண்பாப் பாட்டியல்
- தண்டியலங்காரம்
- அகப்பொருள் விளக்கம்
- **நன்னூல்**
- நம்பி அகப்பொருள்
- களவியற் காரிகை
- பன்னிரு பாட்டியல்
- நவநீதப் பாட்டியல்
- வரையறுத்த பாட்டியல்
- சிதம்பரப் பாட்டியல்
- மாறனலங்காரம்
- மாறன் அகப்பொருள்
- பாப்பாவினம்
- பிரபந்த மரபியல்
- சிதம்பரச் செய்யுட்கோவை
- பிரயோக விவேகம்
- இலக்கண விளக்கம்
- இலக்கண விளக்கச் சூறாவளி
- இலக்கண கொத்து
- தொன்னூல் விளக்கம்
- பிரபந்த தீபிகை
- பிரபந்த தீபம்
- பிரபந்தத் திரட்டு
- இரத்தினச் சுருக்கம்
- உவமான சங்கிரகம்
- முத்து வீரியம்
- சாமிநாதம்
- சந்திரா லோகம்
- குவலயானந்தம் (மாணிக்கவாசகர்)
- குவலயானந்தம் (அப்பைய தீட்சிதர்)
- அறுவகை இலக்கணம் - ஏழாம் இலக்கணம்
- வண்ணத்தியல்பு
- பொருத்த விளக்கம்
- யாப்பொளி
- திருவலங்கல் திரட்டு
- காக்கைபாடினியம்
- இலக்கண தீபம்
- விருத்தப் பாவியல்
- மறைந்துபோன தமிழ் இலக்கண நூல்கள்
- வச்சனந்திமாலை
# வார்ப்புரு:தமிழ் இலக்கண நூல்கள்

### தமிழ் இலக்கண ஆங்கில நூல்கள்

- A larger grammar of the Tamil language in both its dialects, Madras, 1858 (ஆங்கிலம்)
# யேர்மன் தமிழ் தமிழ் யேர்மன் அகராதி

**யேர்மன் தமிழ் தமிழ் யேர்மன் அகராதி** என்பது மிகவும் பரவலாகப் பயன்படுத்தப்படும் அகராதி ஆகும். இந்த அகராதியில் 100 000 மேற்பட்ட சொற்களும், 15 000 மேற்பட்ட சொற்றொடர்களும், பழமொழிகளும் சேர்க்கப்பட்டுள்ளன. இதனை கனகசபாபதி சரவணபவன் அவர்கள் உருவாக்கினார். யேர்மன் மொழி கற்பதற்கென பல பின்னிணைப்புகளும் சேர்க்கப்பட்டுள்ளன. திருகோணமலைப் பதிப்பகம் வெளியிட்டது. இதன் முதற்பதிப்பு 1992 ம் ஆண்டு வெளிவந்தது.
# செருமனியில் தமிழ்ச் சுவடிகள்

காலனித்துவ காலத்தில் யேர்மனியர்கள் தமிழ்நாட்டுக்கு வந்தபோது, அங்கிருந்து பெருந் தொகைச் தமிழ்ச் சுவடிகளை தமது நாட்டுக்கு அனுப்பி வைத்தனர். இவை பல மூல நூல்களைக் கொண்ட சுவடிகள். இந்த வகையான பெருந் தொகை **தமிழ்ச் சுவடிகள் தற்போது யேர்மனியில்** உள்ளன. அவற்றின் பெரும் பகுதி Hull ஆவணக்காப்பகத்தில் உள்ளன. இவற்றை எண்ணிமப் படுத்தி பரந்த தமிழ்ச் சமூகத்துக்கு எடுத்துச் செல்வதற்கான வாய்ப்புகள் உள்ளன.
# பணவிடு தூது

**பணவிடு தூது** என்பது தூது வகை இலக்கியம் ஆகும். இந்தப் பெயரில் பல புலவர்களால் தூதுக்கள் இயற்றப்பட்டன. பணம் தூது செல்லத் சிறப்புத் தகுது பெற்றது என்றும், கருத்தை நிறைவேற்றித் தரும் ஆற்றல் வல்லது என்றும் கருத்தை எடுத்துரைத்து இந்த படைப்புக்கள் அமைகின்றன.
# பணவிடு தூது

## புலவர்கள்

- பலபட்டைச் செக்கநாதன் பணவிடு தூது
- மாதை திருவேங்கடேசேந்திரன் பணவிடு தூது
- இராமேசுரம் இராமலிங்கேசர் பணவிடு தூது
- புல்லைக்குமரேசர் பணவிடு தூது
- சின்னவன்னியனார் போரில் பணவிடு தூது.
- கவியரசர்பணவிடு.
# மெய்ஞ்ஞானப் புலம்பல்

**மெய்ஞ்ஞானப் புலம்பல்** என்பது பத்திரகிரியார் என்ற சித்தரால் பொ.ஊ. 11-ஆம் நூற்றாண்டில் பாடப்பெற்ற பாடல்கள் ஆகும். இந்த நூல் கடவுள் வாழ்த்துக் கண்ணி நீங்களாக 231 கண்ணிகளைக் கொண்டது. இந்தக் கண்ணிகள் ஊடாகப் பல மெய்யியல் கருத்துகள் கூறப்படுகின்றன.
# மெய்ஞ்ஞானப் புலம்பல்

## பாடல் எடுத்துக்காட்டுகள்

<poem>
மனதைஒரு வில்லாக்கி வான்பொறியை நாணாக்கி
என தறிவைஅம்பாக்கி எய்வது இனி எக்காலம் ? 161  
வேதாந்தவேதம் எல்லாம் விட்டொழிந்தே நிட்டையிலே
ஏகாந்தமாக இருப்பதினி எக்காலம் ? 032  
அறிவை அறிவால் அறிந்தே அறிவும் அறிவுதனில்
பிறிவுபட நில்லாமல் பிடிப்பதுஇனி எக்காலம் ? 192  
பிறப்பும் இறப்பும்அற்றுப் பேச்சும்அற்று மூச்சும்அற்று
மறப்பும் நினைப்பும்அற்று மாண்டிருப்பது எக்காலம் ? 206
</poem>
# சீட்டுக்கவி

**சீட்டுக்கவி** என்பது 96 வகைச் சிற்றிலக்கியங்களுள் ஒன்றாகும். இது கவியரசர் ஒருவர் முடியரசர் அல்லது வள்ளல் ஒருவருக்கு தனக்கோ அல்லது பிறருக்கோ உதவி செய்யுமாறு கேட்டு அனுப்பும் விண்ணப்பக்கவி ஆகும். இதில் கவிஞரின் புகழும் வள்ளலின் புகழும் பாடப்படும். அருணாசல கவிராயர் மணலி முத்துக்கிருஷ்ண முதலியாருக்கு அனுப்பிய சீட்டுக்கவி, பாரதியார் எட்டயபுரம் சமீனுக்கு அனுப்பிய சீட்டுக்கவி ஆகியவற்றை எடுத்துக்காட்டாகச் சொல்லலாம்.
# வடலி வெளியீடு

**வடலி வெளியீடு** இந்தியாவில் பதிவு செய்யப் பட்ட ஒரு வெளியீட்டு நிறுவனம். புத்தகங்கள், ஒலிப்புத்தகங்கள் ஆவணங்கள், குறும்படங்கள் ஆகியவற்றை வெளியிடுகிறது. தமிழில் படைப்பார்வம் வெளியீட்டார்வம் மிக்க சில இளைய நண்பர்களின் கூட்டு முயற்சியில் வடலி செயற்படுகிறது. வடலி வெளியீட்டினர் ஈழத்து எழுத்தாளர்களின் படைப்புக்களை பரவலாக அறிமுகம் செய்யும் நோக்கில் கடந்த 2009 ம் ஆண்டு தொடங்கி ஈழத்துப் படைப்பாளிகளின் புத்தகங்களை வெளியிட்டும் விநியோகித்தும் தயாரித்தும் வருகின்றனர்.
# பவானந்தர் கழகம்

**பவானந்தர் கழகம்** என்பது ஒரு தமிழ்ப் நூலகமும், பதிப்பகமும் ஆகும். இது வேப்பேரியில் தெளடன் பேருந்து நிலையத்துக்கு அருகே உள்ளது. இது பவானந்தம் பிள்ளை அவர்களால் நிறுவப்பட்டது. இங்கு பல அரிய தமிழ் நூல்கள், ஏட்டுச் சுவடிகள், கையெழுத்டுப் பிரதிகள் உள்ளன.
# பாரத வெண்பா

**பாரத வெண்பா** என்பது 9-ஆம் நூற்றாண்டில் தமிழில் இயற்றப்பட்ட நூல் ஆகும். இதன் ஆசிரியர் பெருந்தேவனார். இது மகாபாரதக் கதையைக் கூறுகிறது. இந்த நூல் 12,000 ஆயிரம் பாடல்களைக் கொண்டிருந்தாலும் தற்போது 830 பாடல்கள் மட்டுமே கிடைத்துள்ளன. இந்த நூலை 1925-ஆம் ஆண்டு அ. கோபாலையர் பதிப்பித்தார்.
# பாரத வெண்பா

## உசாத்துணைகள்

- வாழ்வியற் களஞ்சியம். தொகுதி 12.
# பிரபந்தத் திரட்டு

**பிரபந்தத் திரட்டு** என்பது தமிழிலுள்ள சிற்றிலக்கியங்களைத் திரட்டிக் கூறும் நூல் ஆகும். இது 18 ம் நூற்றாண்டைச் சார்ந்தது. இதில் மொத்தம் 532 பாடல்கள் உள்ளன. இதன் திருத்தப் பதிப்பு 1980 ஆண்டு பதிக்கப்பட்டது. இதில் சிற்றிலக்கியங்கள் பலவற்றுக்கு இலக்கணம் கூறப்பட்டுள்ளது. அத்துடன் எழுத்து, சொல், தானம்(இடம்), பால், உண்டி, வருணம், நாள், கதி, கணம், முதலான பொருத்தங்களும் அதில் கூறப்பட்டுள்ளன. எல்லாமே பல்வகையான பாடல் வடிவில் உள்ளன.
# பிரபந்தத் திரட்டு

## உள்ளடக்கம்

- திரட்டியல்
- புறநடையியல்
- கருப்பொருளியல்
- பொருத்தவியல்
- உவமாரூட வியப்பு சார்வியல்
- விசேடவணி வியப்பு சார்வோரியல்
- சாதிமரபு சார்வோரியல்
- குறுநில வியப்பு சார்வோரியல்
- ஒழிபியல்
- கொடையியல்
# பிரபந்தத் திரட்டு

## உசாத்துணைகள்

- வாழ்வியற் களஞ்சியம். தொகுதி 12.
- தமிழ் இலக்கண நூல்கள், முனைவர் ச. வே. சுப்பிரமணியன் பதிப்பு,2007
# நிக்கோல்

**நிக்கோல்** (*Nicole*, பி. ஜனவரி 19, 1977 ) என்ற மேடைப்பெயர் கொண்ட **டெனீசு லிலியன் லாவல் சோசா** (*Denisse Lillian Laval Soza*) ஒரு சிலி நாட்டுப் பாடகி.
# நிக்கோல்

## இசைபடைப்புகள்

- *Tal Vez Me Estoy Enamorando* (1989)
- *Esperando Nada* (1994)
- *Sueños En Transito* (1997)
- *Viaje Infinito* (2002)
- *APT* (2006)
# பாரதசக்தி மகாகாவியம்

**பாரதசக்தி மகாகாவியம்** கவியோகி சுத்தானந்த பாரதியால் இயற்றப்பட்ட 50,000 அடிகளால் ஆன ஒரு பெருங்காவியம் ஆகும்.  
இக்காப்பியம் சித்தி காண்டம், கௌரி காண்டம், சாதன காண்டம், தானவ காண்டம், சுத்த சக்தி காண்டம் என்னும் 5 காண்டங்களையும் 136 படலங்களையும் கொண்டுள்ளது. கலிவிருத்தம், கலித்துறை, ஆசிரிய விருத்தம், நேரிசை, இன்னிசை, ஆசிரியப்பா, குறள் வெண்பா ஆகிய பலவகை யாப்பு வடிவங்கள் இக்காப்பியத்தில் கையாளப்பட்டுள்ளன.  
இக்காப்பியத்தில் இராமதாசர், குருநானக், சொராஷ்டிரர், இராமகிருஷ்ண பரமஹம்சர், சுவாமி விவேகானந்தர், கௌதம புத்தர், மகாவீரர், இயேசு, நபிகள் நாயகம், கபீர்தாசர், வேத முனிவர்கள், தயானந்த சரசுவதி, ஆதி சங்கரர், மெய்கண்டார், அப்பர், மாணிக்கவாசகர், வள்ளலார், அரவிந்தர், சிவானந்தர் ஆகிய ஆன்மிகப் பெருமக்களின் வாழ்வும் பிம்பிசாரர், அசோகர், சிவாஜி, தேஜ் பகதூர், குரு கோவிந்த் சிங் பிரதாப் சிங், கரிகால் சோழன், சேரன் செங்குட்டுவன், இளஞ்செழியன், மாஜினி, கரிபால்டி, லெனின் மற்றும் அண்ணல் காந்தியடிகள் ஆகிய வரலாற்று மாந்தரின் வாழ்வும் இடம்பெறுகிறது.  
இவற்றையெல்லாம் முதலில் சொல்லிவிட்டுக் கதை இருபதாம் நூற்றாண்டில் நடப்பதாய் ஆரம்பிக்கிறது. கதை நன்மைக்கும் தீமைக்கும் இடையில் போராட்டத்தில் இறுதியில் தீமையைத் திருத்தி நன்மை வெல்வதாய் அமைகிறது. சுத்தன், சத்தியன், சித்திமான், போகன், சாந்தன், பாரத முனி, கௌரி, சுந்தரி, சக்தி ஆகிய காவிய மாந்தர்கள் நன்மையின் சார்பிலும் தீமையின் சார்பில் மாவலி, மோகி, கலியன், தூமகேது, துன்மதி ஆகியோரும் சித்திரி்க்ப்பட்டுள்ளனர்.
# மனித தெய்வம் காந்தி காதை

**மனித தெய்வம் காந்தி காதை** என்பது அரங்க. சீனிவாசனால் மகாத்மா காந்தியைத் கதைத்தலைவராய்க் கொண்டு இயற்றப்பட்ட காப்பிய நூல் ஆகும். இக்காப்பியம் 5 காண்டங்கள், 77 படலங்கள், 5183 விருத்தப் பாக்கள் கொண்டுள்ளது.  
காந்தியடிகள் சிரவணன் கதையைப் படித்தார், அரிச்சந்திரன் நாடகம் பார்த்தார் எனக் கூறும் வகையில், சிரவணன் கதை 47 பாடல்களிலும் அரிச்சந்திரன் கதை 126 பாடல்களிலுமாக இரண்டு கிளைக் கதைகள் இக்காப்பியத்தில் இடம் பெற்றுள்ளன.
# பூங்கொடி (காப்பியம்)

**பூங்கொடி** என்பது ஐம்பெருங்காப்பியங்களுள் ஒன்றான மணிமேகலையைத் தழுவி தமிழியக்க கருத்துக்களைச் சொல்லும் வகையில் கவியரசர் முடியரசன் அவர்களால் எழுதப்பட்ட ஒரு காப்பியம் ஆகும். கதைமாந்தர்கள், காதைப் பெயர்கள் உள்ளிட்ட பல மணிமேகலையோடு ஒத்துப் போகின்றன. பூங்கொடி (மணிமேகலை), பூங்கொடியின் தோழி அல்லி (வயந்தமாலை), பூங்கொடி தாயார் அருள்மொழி (மாதவி), அருள் மொழியின் தாயார் வஞ்சி (சித்ராபதி), மறைமலை அடிகள் (அறவண அடிகள்), சண்டிவி (காய் சண்டிகை) ,கோமகன் (உதயகுமாரன்) போன்றோர் இடம் பெறுகின்றனர். மணிமேகலை 30 காதைகளில் அமைய, பூங்கொடி 31 காதைகளில் அமைந்துள்ளது.
# பூங்கொடி (காப்பியம்)

## வெளியிணைப்புகள்

தமிழ் இணையக் கல்விக்கழகப் பாடப்பகுதி
# தமிழ் இணைய இதழ்கள்

இணையப் பரப்பில் முக்கியமாகக் கருதத்தக்கது இணைய இதழ்கள் ஆகும். இணையத்தில் மட்டுமே இடம் பெறும் இதழ்களை இணைய இதழ்கள் என்று குறிப்பிட வேண்டும். பேரறிமுக தமிழ் நாளிதழ்கள், தமிழ் கிழமை இதழ்கள் அனைத்தும் இணைய முகவரியைப் பெற்றுள்ளன. இருப்பினும் இவற்றை இணைய இதழ்கள் எனக் கருதமுடியாது. இணையத்தில் மட்டுமே செய்திகளைத் தருகின்ற இதழ்களே இணைய இதழ்கள் எனப்படும்.
# தமிழ் இணைய இதழ்கள்

## தமிழ் இணைய இதழ்கள்

அவ்வகையில் குறிக்கத்தக்க தமிழ் இணைய இதழ்களாக கருதத்தக்கனவாக தமிழ்ஆதர்ஸ்.காம், திண்ணை, பதிவுகள், முத்துக்கமலம், வரலாறு.காம், வார்ப்பு, நிலாச்சாரல், தமிழோவியம், மெளவல் செய்திகள் போன்றவற்றைக் குறிப்பிடலாம். பதிவுகள், நிலாச்சாரல், தமிழோவியம் போன்றன வெளிநாட்டுத் தமிழர்கள் நடத்தும் இணைய இதழ்கள் ஆகும். இவை தவிர இன்னும் பல இணைய இதழ்கள் தமிழ் இணையப் பரப்பில் உள்ளன.  
- திண்ணை இதழ் மிகச் சிறப்பான இடத்தை வகித்து வருகின்றது. இது வாரம் ஒருமுறை தன் பக்கத்தை மாற்றி அமைக்கிறது. பல இலக்கியச் செய்திகள் இதில் இடம் பெறுகின்றன.
- வார்ப்பு இதழ் கவிதைகளை மட்டுமே தாங்கி வரும் இதழாகும். இதனுடன் கவிதை நூல்களின் விமர்சனங்கள், மற்றும் நிகழ்வுகளின் அறிவிப்புகள் போன்றனவும் இவ்விதழில் இடம் பெறுகின்றன. இணையத்தின் இயல்புகளை உள்வாங்கிய வடிமைப்பு.
- மெளவல் செய்திகள் அன்றாடம் புதிய செய்திகளையும், கட்டுரைகளையும் வெளியிட்டு வருகிறது. செய்திகள்- தமிழகம், இந்தியா, உலகம், சினிமா, விளையாட்டு என்ற தலைப்புகளில் வகைப்படுத்தப்படுகின்றன. ஆசிரியர் பக்கத்தில் இதுவரை 300க்கு மேலான அரிய கட்டுரைகள் வெளியிடப்பட்டுள்ளன.  
இணைய இதழ்கள் இணையதளம், வலைப்பதிவு, வலைவாசல், செய்திக் கோர்வைத் தளம், சங்கம் அல்லது அமைப்பு சார் தளம், தனிப்பட்டோர் தளம், தகவல் தளம், இணைய நூல், இணையக் குழு ஆகியவற்றில் இருந்து சில முக்கிய வழிகளில் வேறு பட்டு நிற்கின்றன. அவ்வேறுபாடுகளை அடிப்படையாகக் கொண்டு இணையத் தமிழ் இதழின் இலக்கணத்தை பின்வருமாறு வரையறை செய்யலாம்.
:*அச்சு இதழ்களின் இணையப் பரிமாற்றம்.
:* நேர்த்தியான காலவரைக்குள் வலையேற்றம்.
:* பலவகை எழுத்தாளர்களின் படைப்புகள்.
:* சீரமைக்கப்பட்ட படைப்புகள்.
:* முதன்மையான உள்ளடக்கமாக செய்திகளை கொண்டிருக்காத தன்மை.
# தமிழ் இணைய இதழ்கள்

## தமிழ் இணைய இதழ்கள்

### பேரறிமுகமான இணைய இதழ்கள்

தமிழிலே பேரறிமுகமான இணைய இதழ்களாகவும் அதிக வாசகர்களைக் கொண்டவையாகவும் * திண்ணை, பதிவுகள், வார்ப்பு, நிலாச்சாரல், தமிழோவியம், வரலாறு.கொம், முத்துக்கமலம், அம்பலம், திசைகள், ஊடறு, ஆறாம்திணை, மரத்தடி, வெப். உலகம், தமிழ் சிபி, தோழி.கொம்,* மெளவல் செய்திகள் ஆகியன உள்ளன.
# தமிழ் இணைய இதழ்கள்

## தமிழ் இணைய இதழ்கள்

### புகலிடத் தமிழர் இணைய இதழ்கள்

புகலிடத் தமிழர்களால் கொண்டு வரப்படும் இணைய இதழ்களாக *பதிவுகள், அப்பால் தமிழ், ஊடறு, லும்பினி, நிலாச்சாரல், தமிழோவியம், தமிழமுதம், நெய்தல், வார்ப்பு, புகலி, ஈழம்.நெட், தூ, இனி* ஆகியவை முக்கியமானவை.
# தமிழ் இணைய இதழ்கள்

## இணையச் சிற்றிதழ்கள்

அச்சில் வெளிவரும் தமிழ் சிற்றிதழ்களைப் போலவே இணையத்தில் வெளிவரும் பல தமிழ் இணைய இதழ்களும் உள்ளது. குறிப்பிட்ட எல்லைக்குள் குறைவான வாசகர்களைச் சென்றடையும் சிற்றிதழ்களைப்போல் இணைய இதழ்களுக்கான இணைய எல்லை விரிவாக இருந்தாலும் இணைய இதழ்களைப் படிக்க இணையம் பயன்படுத்தக்கூடிய திறன் இன்றியமையா தேவையாக உள்ளன. மேலும் இணையத்தைப் பயன்படுத்தும் பலருக்கும் தமிழில் இலக்கிய ஆர்வம் குறைவாக இருக்கிறது. இதனால் தமிழ் இணைய இதழ்களுக்கான வாசகர்கள் எல்லை அகலமானதாக இருக்கிற நிலையிலும் வாசகர்களது எண்ணிக்கை மிகக் குறைவாகவே உள்ளது. உலகில் புலம் பெயர்ந்த தமிழர்கள், தமிழின் மேல் கொண்ட ஆர்வத்தாலும், தமிழனின் வாழ்க்கையைப் பிரதிபலிக்கும் எண்ணத்திலும் தோற்றுவித்த தமிழ் இணைய இதழ்கள் அதிகமாக இருக்கின்றன. இவைகளுக்கான வாசகர்கள் எண்ணிக்கையும் மிகக் குறைவாகவே இருக்கிறது. இந்த தமிழ் இணைய இதழ்களை சிற்றிதழ்களாகவே கருத வேண்டியிருக்கிறது.
# தமிழ் இணைய இதழ்கள்

## கால வரையறை

இந்த இணைய இதழ்களும் அச்சு இதழ்களைப் போலவே நாள் , கிழமை , மாதமிருமுறை , மாதம் என்கிற அது வெளியாகும் கால அளவு முறை பின்பற்றப்படுகிறது. அதன்படி புதுப்பிக்கப்படுகிறது. இருப்பினும் ஒரு சில இணைய இதழ்களில் படைப்புகளின் வரவிற்குத் தகுந்தவாறு புதுப்பிக்கப்படுகிறது.
# தமிழ் இணைய இதழ்கள்

## இதையும் பார்க்க

- இணையத் தமிழ் இதழ்களின் அகரவரிசைப் பட்டியல்
- இணையத் தமிழ் இதழ்களின் துறைசார் பட்டியல்
# தமிழ்ப் புராணங்கள்

புராணங்கள் எனப்படுபவை இந்து சமய தொன்ம நூல்கள் ஆகும். பெரும்பாலான புராண நூல்கள் வடமொழியில்யே எழுதப்பட்டன. இவற்றுள் பல 15-16 ம் நூற்றாண்டுகளில் தமிழில் மொழி பெயர்க்கப்பட்டன. இவ்வாறு தமிழுக்கு வந்த புராணங்களே தமிழ்ப் புராணங்கள் எனப்படுகின்றன.  
- கூர்ம புராணம் - அதிவீரபாண்டியர்
- இலிங்க புராணம் - அதிவீரபாண்டியர்
- கந்த புராணம்
- மச்ச புராணம் - வட மலையப்பர்
- சிவரகசியம் - ஒப்பிலா மணிப்புலவர்
- விநாயக புராணம் - கச்சியப்பர்
- சங்கிதை - மீனாட்சி சுந்தரப் பிள்ளை
# மெண்டரின் தோடம்பழச் செடிகள்

கில் மொங் கொக் பகுதியில் ஒரு வீதியில் மெண்டரின் புத்தாண்டை முன்னிட்டு வீதியில் விற்பனைச்செய்யும் மெண்டரின் தோடம்பழச் செடிகள்]]
, மொங் கொக் வீதி ஒன்றில் விற்பனைச்செய்யும் மெண்டரின் தோடம்பழச் செடிகளின் வகைகள்]]
**மெண்டரின் தோடம்பழச் செடிகள்** (Mandarie Orange plants) என்பது மெண்டரின் தோடம்பழம் காய்க்கும் சிறிய செடி வகைகள் ஆகும். சிலர் இதனை சிறிய வகை மரங்கள் என்று குறிப்பிட்டாலும் இதன் தோற்றம் ஒரு செடியாகவே உள்ளது. இந்த மெண்டரின் தோடம்பழச் செடிகளில் பல உட்பிரிவுகள் உள்ளன. சிலச் செடிகள் ஒரு அடி மட்டுமே வளரும். சில 2, 3, 4, 5 அடிகள் வரை வளரும். இந்த சிறிய தோடம்பழச் செடிகளில், பூஞ்செடிகளில் பூக்கள் பூத்து குளுங்குவதுப் போன்று தோடம்பழங்களும் நூற்றுக்கணக்கில் காய்த்துக் குளுங்கும்.
# மெண்டரின் தோடம்பழச் செடிகள்

## சீனப் புத்தாண்டு மற்றும் பாரம்பரிய பழக்கவழக்கம்

இந்த மெண்டரின் தோடம்பழச் செடிகளின் பயன்பாடானது சீனப் புத்தாண்டுக் கொண்டாட்டத்தில் ஒரு முக்கியப் பங்கு வகிக்கின்றது. சீனப் புத்தாண்டையொட்டி வீடுகள், வேலைசெய்யும் பணிமனைகள், வணிக நிலையங்கள் போன்ற இடங்களின் முகப்பில் அல்லது விராந்தையில், (வீடுகளின் முன்னால் வைக்கும் பூஞ்செடிகள் போன்று) மெண்டரின் தோடம்பழச்செடியை அழகாக காட்சிப்படுத்தி வைப்பது சீனப் பாரம்பரிய பழக்கவழக்கங்களில் ஒன்றாகும். சீனப் புத்தாண்டு காலத்தில் இந்த மெண்டரின் தோடம்பழச் செடிகள் வணிகம் வீதிகளெங்கும் களைக்கட்டும்.
# மெண்டரின் தோடம்பழச் செடிகள்

## பிற நாடுகளில்

சீனப் பாரம்பரிய பழக்கவழக்கங்களில் ஒன்றான, சீனப் புத்தாண்டுக் காலத்தில் மெண்டரின் தோடம்பழச் செடிகளை வீட்டின் முகப்பில் அல்லது விராந்தையில் வைப்பது சீனாவில் மட்டும்மன்றி, ஹொங்கொங், மக்காவ், தாய்வான் மற்றும் சீனர்கள் செறிந்து வாழும் அல்லது சீனப் பாரம்பரிய பழக்கவழக்கங்கள் பரவிய நாடுகளான சிங்கப்பூர், இந்தோனேசியா போன்ற நாடுகளிலும் இப்பழக்கவழக்கம் காணப்படுகின்றது.
# மெண்டரின் தோடம்பழச் செடிகள்

## வெளியிணைப்புகள்

- How to Plant Mandarin Oranges
# போர்க்குற்ற நாள் (தமிழீழம்)

**போர்க்குற்ற நாள்** (மே 18) என்பது 2009 ஜனவரி முதல் மே வரையிலான ஐந்து மாதங்களில் இலங்கைத் தமிழினத்திற்கு எதிராக நடைபெற்ற போரின் கடைசி நாள் ஆகும். இப்போரில் இலங்கை அரசு அனைத்துலக நாடுகளால் தடை செய்யப்பட்ட கொத்துக் குண்டு உள்ளிட்ட பல கொடிய ஆயுதங்களைப் பயன்படுத்தியது. 40,000க்கும் அதிகமான தமிழர்கள் படுகொலை செய்யப்பட்டனர். உலகநாடுகளின் கவனத்தை ஈர்த்து போர்க்குற்றம் புரிந்தவர்களுக்கு உரிய தண்டனையை வலியுறுத்தும் விதத்தில் உலகெங்கும் உள்ள தமிழர்களால் மே 18 போர்க்குற்ற நாளாக, இன அழிப்பிற்கெதிரான நாளாக, கரி நாளாக அடையாளப்படுத்தப்படுகின்றது.
# விக்கிப்பீடியா:ஆலமரத்தடி/தொகுப்பு46

## அனைத்து விக்கிகளிலும் இருக்க வேண்டிய கட்டுரைகள்

அனைத்து விக்கிகளிலும் இருக்க வேண்டிய கட்டுரைகளின் பட்டியலில் பின்வரும் கட்டுரைகள் மட்டுமே நம் தளத்தில் இல்லை. அவற்றையும் உருவாக்கிவிட்டால் :m:List_of_Wikipedias_by_sample_of_articles/Absent_Articles#ta_.E0.AE.A4.E0.AE.AE.E0.AE.BF.E0.AE.B4.E0.AF.8D பட்டியலில் எதுவும் இருக்காது. தவிர, புத்தாண்டில் அந்தப் பக்கம் தானியங்கி வழியாக இற்றைப்படுத்தப்பட்டு, :m:List_of_Wikipedias_by_sample_of_articles பட்டியலிலும் நமது மதிப்பு உயரும். -- சுந்தர் <sup>\பேச்சு</sup> 15:22, 30 திசம்பர் 2010 (UTC)
- :en:Nut (fruit) = கொட்டை கட்டுரையைத் தொடங்கியிருக்கிறேன். --இரா. செல்வராசு 18:02, 30 திசம்பர் 2010 (UTC)
- :en:System of linear equations - இதனை ஒருங்கமை சமன்பாடுகள் என ஒரு கட்டுரையாகத் தொடங்கியுள்ளேன். --செல்வா 21:19, 30 திசம்பர் 2010 (UTC) - அதே நேரம் நேரியல் சமன்பாடுகளின் தொகுப்பு தொடங்கிச் சற்று எழுதியிருக்கிறேன். இதில் உள்ள ஒரு பத்தியை மட்டும் எடுத்துக் கொண்டு இதனை நீக்கி விடுங்கள். அல்லது வழிமாற்றி விடுங்கள். --இரா. செல்வராசு 21:32, 30 திசம்பர் 2010 (UTC)
- :en:Numerical analysis - ஆட்டம்
- :en:Game - எண்சார் பகுப்பியல் --மணியன் 07:07, 31 திசம்பர் 2010 (UTC)  
: பல தடவை நான் இப்பட்டியலில் உள்ளவற்றை முழுமையாக முடிக்க முயற்சி செய்திருக்கிறேன். ஆனால், ஒவ்வொரு முறையும் இற்றைப்படுத்தும்போது புதிதாக ஏதாவது வந்துகொண்டே இருப்பதால் "0" எண்ணிக்கையை எட்டமுடியாதுள்ளது. ---மயூரநாதன் 19:07, 30 திசம்பர் 2010 (UTC)  
::ஓ, அப்படியா? அந்தப் பட்டியலிலுள்ள பல கட்டுரைகளை நீங்கள் தான் தொடங்கியிருக்கிறீர்கள் என்பதையும் முன்னமே கவனித்தேன், மயூரநாதன். :) -- சுந்தர் <sup>\பேச்சு</sup> 05:16, 31 திசம்பர் 2010 (UTC)  
::செல்வா, செல்வராசு, மணியன் ஆகியோர் எஞ்சியுள்ள கட்டுரைகளைத் தொடங்கியுள்ளது கண்டு மகிழ்கிறேன். -- சுந்தர் <sup>\பேச்சு</sup> 05:17, 31 திசம்பர் 2010 (UTC)  
::மாத்திரை (மொழியியல்) என்ற கட்டுரையை நான் தொடங்கட்டுமா? ஆங்கிலக் கட்டுரை Syllable ஆகும்.
அன்பு விக்கியன் --சூர்ய பிரகாசு.ச.அ. 12:21, 3 சனவரி 2011 (UTC)  
::: Syllable என்பதற்குத் தமிழ் "அசை" என்று நினைக்கிறேன். --மயூரநாதன் 18:30, 3 சனவரி 2011 (UTC)  
::::ம்ம்ம்...நீங்கள் கூறுவது சரிதான் மயூரநாதன். தமிழ்நாட்டுப் பாடநூல் கழக நூல்களில் அவ்வாறு உள்ளதால் ஒரு வழிமாற்றையும் உருவாக்கி விடுகிறேன். (simple!)
அன்பு விக்கியன் --சூர்ய பிரகாசு.ச.அ. 15:27, 4 சனவரி 2011 (UTC)
# விக்கிப்பீடியா:ஆலமரத்தடி/தொகுப்பு46

## தூதரக கட்டுரைகள் மொழிபெயர்ப்பு தொடர்பாக

நாடுகளின் (,சில நகரங்களின்) பெயர்களை மொழிபெயர்க்கும் கருவியின் துணைக்கொண்டு சில கட்டுரைகளை இங்கும், இங்கும் உருவாக்கியிருக்கிறேன். இந்தக் கருவி கொண்டு இங்குள்ள 400+ கட்டுரைகளை எளிதாக மொழிபெயர்க்கலாம். வெறும் நாடுகள், நகரங்கள் மட்டுமிருப்பதால் திருத்துவதும் எளிது. இதனையும் பார்க்கவும்-- மாஹிர் 08:14, 1 சனவரி 2011 (UTC)  
:நல்ல பணி, மாகிர். சற்று நேரம் கிடைத்ததும் இக்கருவியைப் பயன்படுத்திப் பார்க்கிறேன். -- சுந்தர் <sup>\பேச்சு</sup> 05:33, 3 சனவரி 2011 (UTC)
::மாகிர் நல்ல பணி. ஆனால் பெயர்களை எளிமையான தமிழ் முறைப்படி மாற்ற வேண்டும். --செல்வா 04:44, 5 சனவரி 2011 (UTC)
# விக்கிப்பீடியா:ஆலமரத்தடி/தொகுப்பு46

## Tracing a nomadic dialect from TN to Gujarat

Tracing a nomadic dialect from TN to Gujarat
# விக்கிப்பீடியா:ஆலமரத்தடி/தொகுப்பு46

## துடுப்பாட்ட உலகக்கிண்ணம்

2011 உலக்கிண்ணத் துடுப்பாட்டப் போட்டிகள் பெப்ரவரி 19 இல் ஆரம்பமாகவிருப்பதால், அதனையொட்டி பெப்ரவரி இரண்டாம் வாரத்தில் இருந்து 1975 முதல் 2011 வரை இடம்பெற்ற போட்டிகள் பற்றிய கட்டுரைகளை ஒரு நாளுக்கு அல்லது இரண்டு நாட்களுக்கு ஒன்று வீதம் முதற்பக்கக் கட்டுரைகளாக வெளியிடலாம். எனவே இக்கட்டுரைகளை மேம்படுத்தி உதவுமாறு போட்டிகளில் ஆர்வமுள்ளோரைக் கேட்டுக் கொள்கிறேன்.--Kanags <sup>\உரையாடுக</sup> 22:43, 7 சனவரி 2011 (UTC)  
:துடுப்பாட்டம் தொடர்புடைய கட்டுரைகளை ஆரம்பித்தும் மேம்படுத்தியும் வருகிறேன். உலகக்கிண்ணம் தொடர்பான பகுதிகளுக்கு முன்னுரிமை வழங்க எண்ணுகிறேன். --சிவகோசரன் 16:17, 9 சனவரி 2011 (UTC)
::நானும் துடுப்பாட்டம் தொடர்புடைய கட்டுரைகளை துவங்கியும் மேம்படுத்தியும் வருகிறேன். இந்தப் பொருளில் வேண்டிய எண்ணிக்கையில் கட்டுரைகள் இருப்பதால் **விக்கித் திட்டம்:துடுப்பாட்டம்** எனத் துவங்கலாமா ? இந்த காலத்தில் சேரும் புதிய பயனர்களும் பங்களிக்கக்கூடிய வகையில் சில உதவி நிரல்களை உருவாக்க முடியுமா ? காட்டாக ஒவ்வொரு ஆட்டமுடிவில் இற்றைப்படுத்தல் போன்றன.--மணியன் 06:42, 20 சனவரி 2011 (UTC)  
:உலகக் கிண்ணம் என்பதற்கு பதிலாக உலகக் கோப்பை என்று கட்டுரைகளுக்கு தலைப்பு வைக்கவேண்டும். ஏனெனில் பல பேருக்கு உலகக் கோப்பை என்ற சொல்லே நினைவிருக்கும். உலகக்கிண்ணம் என்று தலைப்பு இருந்தால் கூகுள் போன்ற தேடுபொறிகளில் தேடும்போது விக்கிப்பீடியாவின் தளம் தெரியாது.--117.193.153.203 13:25, 24 சனவரி 2011 (UTC)  
::இதற்காக தலைப்பை மாற்றத் தேவையில்லை. கட்டுரையினுள் அடைப்புக்குறிகளுக்கும் மாற்று பெயரையும் குடுத்துவ்விட்டால் போதும். தேடுபொறிகளில் சிக்கி விடும். பின் ஒரு பக்க வழிமாற்று/redirect கொடுத்து விடலாம். cup என்பதற்கு கிண்ணம் என்றே அனைத்து ஆட்டக் கட்டுரைகளிலும் கையாண்டுள்ளோம். எனவே தலைப்பினை மாற்றாமல் அடைப்புகளுள் மாற்று பெயர் கொடுக்கலாம்.--சோடாபாட்டில்<sup>உரையாடுக</sup> 13:38, 24 சனவரி 2011 (UTC)
# விக்கிப்பீடியா:ஆலமரத்தடி/தொகுப்பு46

## Alberta First Nation fights to save its language from oblivion

Alberta First Nation fights to save its language from oblivion  
--Natkeeran 16:45, 8 சனவரி 2011 (UTC)
# விக்கிப்பீடியா:ஆலமரத்தடி/தொகுப்பு46

## விக்கிமானியா

http://wikimania2011.wikimedia.org/wiki/Main_Page இங்கே தமிழில் நல்வரவு இடுதல் தேவையா?
--சி. செந்தி 18:59, 10 சனவரி 2011 (UTC)
# விக்கிப்பீடியா:ஆலமரத்தடி/தொகுப்பு46

## விக்கியூடக வலைப்பூவிலிருந்து -- தெற்கு உலகத்தின் மேற்கோள்கள்

இதில் விக்கியூடக ஆய்வாளர் ஆச்சல் மேற்கொள்ள இருக்கும் ஆய்வில் தமிழ் விக்கியும் இடம்பெறுகிறது என நினைக்கிறேன்.  
Achal will be conducting field research in rural South Africa and India with Wikipedians and non-Wikipedians across three languages to explore ways to compensate for the gap in published/printed sources in many local languages. ...... Achal : "Even if every single person in the south with Internet access wanted to become an active editor on Wikipedia, there is still a problem that we are going to run up against. It’s a problem that bedevils everyone working in local languages in Asia and Africa, and it’s something we have no control over: the lack of published scholarly resources in these languages ...... Despite the problems, Tamil Wikipedia has about 25,000 articles, Malayalam Wikipedia has about 15,000, and Northern Sotho Wikipedia has about 600"  
ஸ்ரீகாந்த் 17:52, 13 சனவரி 2011 (UTC)  
:தமிழ்/மலையாளத்தின் நிலையை ஆச்சால் சரிவர உணரவில்லை என நினைக்கிறேன். கொஞ்சம் பொதுப்படையாக சொல்லியிருக்கிறார். எல்லா உலகத் தெற்கு மொழிகளையும் ஒரே நிலையில் வைத்து பார்க்கிறார் போல் உள்ளது. அவர் சொல்லும் "concerning subjects that are specific to a particular people or place" என்பது தென் இந்திய மொழிகளுக்கு ஒத்து வராது. அதுவும் இந்தியாவிலேயே அதிகமான செய்தித்தாள்களும் புத்தகங்களும் வெளியாகும் மலையாளத்தை எப்படி இதில் சேர்த்தார் என்று தெரியவில்லை.  
:அங்கே நான் இட்ட மறுமொழி -
:Actually for languages like Tamil and Malayalam, these resources exist offline for humanities subjects - the shortage is in hard sciences. For local subjects there is a surplus of published sources (The examples cited - Tamil and Malayalam have thriving print and newspaper industries). The problem lies in bringing the content online. There is no equivalent of Gbooks/Jstor for these languages and the newspapers and magazines are behind paywalls. I believe the thrust should be on convincing the governments and universities to share their archives online.  
There are some projects like
http://117.240.228.70/ and http://dspace.vidyanidhi.org.in:8080/, but a lot more have to be done.--சோடாபாட்டில்<sup>உரையாடுக</sup> 18:14, 13 சனவரி 2011 (UTC)  
:Noolaham Project (Tamil) has considerable publications on all subjects. There exist a 19 Volume Science Encyclopedia in Tamil. But, Tamil does lack resources on hard science compared to most European languages.--
# விக்கிப்பீடியா:ஆலமரத்தடி/தொகுப்பு46

## பலருக்கு விக்கிப்பீடியா இன்னும் சிக்கல் நிறைந்ததாக உள்ளது

Jimmy Wales says Wikipedia too complicated for many, பிபிசி, சனவரி 14, 2011.--Kanags <sup>\உரையாடுக</sup> 03:49, 14 சனவரி 2011 (UTC)  
:விக்கிசெய்தியில்: n:பலருக்கு விக்கிப்பீடியா இன்னும் சிக்கல் நிறைந்ததாக உள்ளது, ஜிம்மி வேல்ஸ் கூறுகிறார்.--Kanags <sup>\உரையாடுக</sup> 05:02, 14 சனவரி 2011 (UTC)
- அத்தெள்ளிய மொழிபெயர்ப்பைக் கண்டு, எனது எண்ணங்களை கூறியுள்ளேன்.<small>--த* உழவன் 01:06, 16 சனவரி 2011 (UTC)</small>